1974D0296 — DA — 24.02.1984 — 001.001

Dette dokument er et dokumentationsredskab, og institutionerne påtager sig intet ansvar herfor

Ændret ved:

▼B

RÅDETS BESLUTNING

af 4. juni 1974

om indrømmelse af fordele til fællesforetagendet Hochtemperatur-Kernkraftwerk GmbH (HKG)

(74/296/Euratom)

RÅDET FOR DE EUROPÆISKE FÆLLESSKABER HAR — under henvisning til traktaten om oprettelse af Det europæiske Atomenergifællesskab, særlig artikel 48, og 124, under henvisning til udtalelse fra Kommissionen, under henvisning til beretning fra Kommissionen, under henvisning til forslag fra Kommissionen, og ud fra følgende betragtninger: ud fra følgende betragtninger: Fællesforetagendet Hochtemperatur-Kernkraftwerk GmbH (HKG), som er oprettet ved Rådets beslutning af 4. juni 1974 for et tidsrum af 25 år, har til formål at opføre, indrette og drive et atomkraftværk med en ydelse på 300 MW i Uentrop (Landkreis Unna) i forbundsrepublikken Tyskland; med henblik på at virkeliggøre dette mål har HKG ansøgt om indrømmelse af visse af de i traktatens bilag III omhandlede fordele; atomkraftværket vil blive opført af et konsortium af virksomheder fra Fællesskabet af bestanddele, der næsten udelukkende hidrører fra Fællesskabet; opførelsen af dette kraftværk vil muliggøre en betydelig forbedring af de tekniske processer til fremstilling af elektricitet på industrielt plan; indrømmelse af fordele efter traktatens bilag III til HKG i atomkraftværkets opførelses- og driftsperiode kan ved at lette de finansielle byrder således begrænse de økonomiske risici, der er forbundet med et sådant foretagende; de nævnte fordele bør kun indrømmes, hvis HKG giver Fællesskabet adgang til den ikke-patentbare viden, som værket vil kunne indhente under virkeliggørelsen af atomkraftværkprojektet — TRUFFET FØLGENDE BESLUTNING:

Artikel 1

Medlemsstaterne indrømmer i første omgang for en periode, der udløber tre år efter foretagendets endelige modtagelse af kraftværket Fællesforetagendet Hochtemperatur-Kernkraftwerk GmbH (HKG) følgende fordele efter traktatens bilag III:

▼M1

1. I henhold til nævnte bilags punkt 3, fritagelse for Kapitalverkehrsteuer (Gesellschaftsteuer) (kapitaloverførselsskat/selskabskat) på selskabsdeltagernes kapitalindskud (Stammeinlagen) i HKG indtil et samlet beløb på 90 millioner DM;

▼B

2. I henhold til nævnte bilags punkt 4 fritagelse for Grunderwerbsteuer (skat på erhvervelse af fast ejendom);

3. I henhold til bilagets punkt 5: — Fritagelse for formueskat; — undtagelse fra den frist, der er sat for fradrag af tab i medfør af § 10 d i Einkommensteuergesetz (lov om indkomstskat); — fritagelse for den del af erhvervsudbytteskatten, som i medfør af § 8, punkt 1 i Gewerbesteuergesetz (lov om erhvervsskat opkræves af renter af langfristede økonomiske forpligtelser; — undtagelse fra den frist, der er sat for fradrag af driftstab i medfør af § 10 a i Gewerbesteuergesetz. — fritagelse for den del af driftskapitalskatten, som efter § 12, stk. 2, punkt 1 i Gewerbesteuergesetz vedrører langfristede økonomiske forpligtelser, — fritagelse for den del af driftskapitalskatten, som opkræves af den ved offentlige tilskud forholdsmæssige værdi af atomkraftværket, — fritagelse for grundskat.

Artikel 2

De fordele, der ved denne beslutning indrømmes HKG udstrækkes til de rettigheder og forpligtelser, der består inden for HKG på tidspunktet for dets oprettelse som fællesforetagende.

Artikel 3

Indrømmelse af de i artikel 1 nævnte fordele til HKG sker på de vilkår, at Kommissionen får adgang til al den industrielle, tekniske og økonomiske viden — herunder sikkerhedsmæssige oplysninger — der indsamles af HKG i atomkraftværkets planlægnings-, konstruktions- og driftsperiode. Denne forpligtelse omfatter endvidere de oplysninger, som HKG er berettiget til at modtage fra sin hovedleverandør og videregive i henhold til de kontrakter, der indgås med denne. Kommissionen afgør, hvilken viden, der skal videregives, og på hvilken måde dette skal ske, samt påser, at denne viden videregives.

Artikel 4

Denne beslutning er rettet til medlemsstaterne og til Fællesforetagendet HKG.